laion/Wikipedia-Exotic huggingface dataset:
מרקב (מפרש)

מָרְקֶבּ או κ במפרש הוא כוכב כפול ספקטרוסקופי שנמצא במרחק של כ-570 שנות אור ממערכת השמש בקבוצת הכוכבים מפרש ובהירות נראיתו היא מדרגה 2.47, הרביעית בעוצמתה בקבוצה. מקור שמו הוא בערבית مركب - מרקאב - "רכוב" או "רכב" ככל הנראה מתייחס לספינה ספינה ארגו שפורקה לארבע קבוצות, בהן הקבוצה מפרש. יחד עם הכוכבים δ במפרש, אספידיסקה ואוויור הוא יוצר אסטריזם דמוי צלב שמזכיר את הקבוצה הצלב הדרומי, אך לא מצביע לדרום ונקרא לפעמים "הצלב המזויף". מרקב הוא תת-ענק כחול מסוג ספקטרלי B2 IV, מסתו יותר מ-12 מסות שמש, רדיוסו כ-7 רדיוסי שמש, טמפרטורת פניו כ-22,000 קלווין והוא מאיר בעוצמה של פי 2,700 מעוצמת ההארה של השמש באור נראה, אך בשל הטמפרטורה הגבוהה של פניו כמעט כל קרינתו היא בתחום העל-סגול כך שעוצמת ההארה הכוללת שלו היא פי 18,400 מעוצמת ההארה של השמש. נראה שהוא נמצא בסוף שלב התכת המימן שבליבתו להליום ומתחיל בתהליך של התנפחות והתקררות שיהפוך אותו לענק כחול ולאחר מכן לענק אדום. מדידות ספקטרוסקופיות מראות שהמהירות הרדיאלית של מרקב משתנה במחזוריות קבועה כך שככל הנראה יש לו בן זוג עמום שמקיף אותו בזמן הקפה של 116 ימים ו-15.6 שעות. לא ידוע מה סוגו הספקטרלי של בן הזוג או כל מידע אחר על תכונותיו, אך נראה שהמרחק ביניהם קטן והפרש הבהירות גדול ומשום כך לא ניתן להבחין בקרינה של בן הזוג וללמוד עליו ממנה. אם מסתו היא סביב מסת שמש אחת, אז רדיוס ההקפה צריך להיות סביב יחידה אסטרונומית אחת. מרקב באתר של ג'ים קלר מרקב, בבסיס הנתונים SIMBAD לגרמי שמיים אסטרונומיים SIMBAD: κ Velorum N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun - κ Velorum, Monthly Notices of the Royal Astronomical Society, Vol. 410, Iss. 1 (2011) L. E. Pasinetti Fracassini, L. Pastori, S. Covino & A. Pozzi: Catalogue of Apparent Diameters and Absolute Radii of Stars - κ Velorum, Astronomy & Astrophysics, vol. 367 (2001) N. A. Sokolov: The determination of T_eff_ of B, A and F main sequence stars from the continuum between 3200 A and 3600 A, Astronomy & Astrophysics Supplement, vol. 110 (1995) D. Pourbaix, A. A. Tokovinin, A. H. Batten, F. C. Fekel, W. I. Hartkopf, H. Levato, N. I. Morrell, G. Torres & S. Udry: The ninth catalogue of spectroscopic binary orbits - κ Velorum, Astronomy & Astrophysics, vol. 424 (2004)
רופרכט, מלך גרמניה

רופרכט, מלך גרמניה (בגרמנית: Ruprecht, Römisch-deutscher König; ‏5 במאי 1352 - 18 במאי 1410), היה הנסיך הבוחר מפפאלץ בין השנים 1398–1410, ומלך גרמניה בין השנים 1400–1410. רופרכט נולד ב-5 במאי 1352 באמברג, לרופרכט השני, הנסיך הבוחר מפפאלץ ולבאטריצ'ה מסיציליה, בתם של פייטרו השני, מלך סיציליה ואליזבת מקרינתיה, מלכת סיציליה. רופרכט גדל במנזר ליבנאו הדומינקני, שם התגוררה סבתו האלמנה אירמנגארד מאטינגן. בשנת 1398 מת אביו רופרכט השני, הנסיך הבוחר מפפאלץ, ורופרכט עלה לשלטון במקומו. בשנת 1400 התכנסו הנסיכים הבוחרים של מיינץ, קלן וטריר יחד עם רופרכט והחליטו על הדחת ונצל, מלך גרמניה מבית לוקסמבורג מהשלטון, ולמחרת חזרו ובחרו ברופרכט כמלך גרמניה הבא. מכיוון שלא היה לרופרכט בסיס כוח מוצק באימפריה, היה שלטונו נתון במחלוקת עם בית לוקסמבורג, על אף שוונצל לא ניסה להחזיר את שלטונו בכוח. על אף שרופרכט תמך באפיפיור בוניפקיוס התשיעי, לא תמך בו האפיפיור משום שחשש מבית לוקסמבורג. לאחר שהצליח רופרכט לצבור תמיכה בשטונו בדרום גרמניה, הוא החל במסע לאיטליה במטרה לרסק את שלטונו של ג'אן גלאצו ויסקונטי בדוכסות מילאנו, ולהיות מוכתר כקיסר האימפריה הרומית הקדושה. בסתיו 1401 חצה צבאו של רופרכט את האלפים, אולם ספג תבוסה בברשה ונאלץ לחזור על עקבותיו. כישלון המסע הגביר את המרידות נגד רופרכט, אולם מצבו השתפר בשנת 1402 לאחר שוונצל נכלא על ידי אחיו זיגמונד, מלך הונגריה. בשנת 1403 הכיר האפיפיור בשלטונו של רופרכט, ובנוסף זכה רופרכט לתמיכתה של ממלכת אנגליה, לאחר שבנו לודוויג התחתן עם בלאנש מאנגליה, בתו של הנרי הרביעי, מלך אנגליה. בשנת 1405 פרץ סכסוך בין רופרכט לארכיבישוף מיינץ, אברהרד השלישי, רוזן וירטמברג, ברנהרד הראשון, מרקיז באדן-באדן וכמה ערים בשוואביה, ורופרכט נאלץ לעשות כלפיהם ויתורים מסוימים. בשנים לאחר מכן שוב התעוררו מרידות נגד רופרכט בעקבות הקרע המערבי, אולם רופרכט מת בפתאומיות ב-18 במאי 1410. לפני מותו חילק רופרכט את נחלותיו: לודוויג קיבל את נסיכות הבוחר מפפאלץ, יוהאן קיבל את רוזנות פפאלץ-נוימרקט, שטפן קיבל את רוזנות פפאלץ-זימרן ואוטו קיבל את רוזנות פפאלץ-מוסבאך. ב-27 ביוני 1374 התחתן רופרכט עם אליזבת מנירנברג, בתם של פרידריך החמישי, רוזן העיר נירנברג ואליזבת ממייסן, ממנה היו לו 9 ילדים: רופרכט פיפאן מפפאלץ (1375–1397) מרגרטה מפפאלץ (1376–1434), התחתנה עם קרל השני, דוכס לורן פרידריך מפפאלץ (1377–1401) לודוויג השלישי, הנסיך הבוחר מפפאלץ (1378–1436) אגנס מפפאלץ (1379–1401), התחתנה עם אדולף הראשון, דוכס קלווה אליזבת מפפאלץ (1381–1408), התחתנה עם פרידריך הרביעי, דוכס אוסטריה יוהאן, רוזן פפאלץ-נוימרקט (1383–1443) שטפן, רוזן פפאלץ-זימרן-צווייבריקן (1385–1459) אוטו הראשון, רוזן פפאלץ-מוסבאך (1390–1461) מדיה וקבצים בנושא רופרכט, מלך גרמניה בוויקישיתוף רופרכט, מלך גרמניה (בגרמנית) רופרכט, מלך גרמניה, באתר אנציקלופדיה בריטניקה (באנגלית)
מנוצי-גב

מנוצי-גב (שם מדעי: Notopteridae) היא משפחת דגים מקריני סנפיר מסדרת הגרום לשונאים. הם מצויים בטבע ברחבי מים מתוקים ואף במים מליחים באפריקה, דרום אסיה ודרום-מזרח אסיה. הם קרויים גם "דגי סכין" לעיתים אך הם אינם קרובים לסדרה דגי-חשמל טרופיים, אף שדרך שחייתם וצורתם החיצונית מעט דומים. אורכם של דגים אלה 21 ס"מ עד 1.5 מ'. הם בעלי גופים דקים עם רכס סנפירי גב מוגבהים וראשים קטנים בעלי עיניים זעירות. סנפירי הדג התחתונים התמזגו יחדיו לצורת סכין או נוצה ממנה הדג קיבל את שמו. הזנב נמצא בקצה ה"נוצות". לדגים אלו ישנם שלפוחיות אוויר היכולות לנשום אוויר. הם חיים באזורים טרופיים ומצויים בקרבה לקרקעית. משפחה מנוצי-גב (Notopteridae) סוג ומין יחיד Notopteridarum nolfi - נכחד סוג ומין יחיד Palaeonotopterus greenwoodi - נכחד תת-משפחה Xenomystinae סוג ומין יחיד מנוצה-בה אפריקני (Xenomystus nigri) תת-משפחה Notopterinae סוג Chitala מין Chitala blanci מין Chitala borneensis מין Chitala chitala מין Chitala hypselonotus מין מנוצה-גב ענק (Chitala lopis) מין Chitala ornata סוג ומין יחיד מנוצה-גב ברונזה (Notopterus notopterus) סוג Papyrocranus מין Papyrocranus afer מין Papyrocranus congoensis מדיה וקבצים בנושא מנוצי-גב בוויקישיתוף מנוצי-גב, באתר ITIS (באנגלית) מנוצי-גב, באתר NCBI (באנגלית) מנוצי-גב, באתר Animal Diversity Web (באנגלית) מנוצי-גב, באתר האנציקלופדיה של החיים (באנגלית) מנוצי-גב, באתר GBIF (באנגלית) מנוצי-גב, באתר אנציקלופדיה בריטניקה (באנגלית)
בזיליקת אורסולה הקדושה

בזיליקת אורסולה הקדושה היא בזיליקה בעלת היסטוריה צליינית חשובה השוכנת בלב המרכז ההיסטורי של קלן. היא מוקדשת לאורסולה הקדושה שהייתה לקדושה שמצאה את מותה במקום עם עוד 11,000 בתולות על פי המסורת. המסורת מספרת על אורסולה הקדושה, נסיכה ממוצא בריטי-רומי היוצאת למסע צליינות בספינה שנקלעת לסערה בעת מפתיע. הסערה סחפה את הספינה ביום אחד אל חופי העיר רומא ושם האפיפיור בכבודו ובעצמו עם עוד כמה אנשי דת אחרים מצטרפים אליהם למסע. בכל מקרה בעת מסעם הם הגיעו לקלן, שם על ידי קבוצה ממוצא הוני נכרתים ראשי 11,000 הבתולות במכוון, אחד אחרי השני ובהם גם נופלת למשכב אורסולה הקדושה (מפני שהנשים ואורסולה ניסו להמיר את דתם לנצרות). מטרתה מראש של רואסולה הייתה להינשא ולכן גם במותה ובמות 11,000 הבתולות מת גם בעלה. המבנה הראשון באתר מקורו הוא במאה ה-4 לספירה כאשר נבנתה באתר אנדרטה לזכר הנופלים בשל דתם. בעת ימי הביניים נמצא במקרה במקום קבר המוני (בית קברות רומאי למעשה ייתכן וכי בדיעבד) והוא קושר לאורסולה הקדושה עקב כך (שנת 1155). הקבר נמצא על יד כנסייה במקום שהייתה גם היא מוקדשת לאורסולה הקדושה. גורם זה היה המניע העיקרי לבנייתו של החדר מצופה הזהב שהפך לסמלה של הבזיליקה כיום בתקופת הבארוק המאוחרת יותר. בכל מקרה על פי המשוער כיום מקור הסיפור עשוי להיות בהחלט אמיתי ביסודו-אורסולה אכן נהרגה במקום על ידי הוצאה להורג אך סביר להניח כי עם עוד 11 בתולות (מספר הרבה יותר מתון מאשר אלפי בתולות על פי המסורה) או שהיא עברה במקום עם בתולה אחת בשם אנדקסימיליה (Undecimilla)-שם שיכול אולי היה להוביל לבלבול למספר 11,000 עקב היותו זהה בהגייתו למספר זה. אפשרות אחרת שנתונה בספק היא כי הכנסייה הקתולית בקלן אותם הימים נפחה במכוון את המספר כדי להעצים את כמות הצליינים שיבואו לבקר באתר. החדר המוזהב נתרם על ידי יוהאן פון קראנה (Johann von Crane) שהיה לקונסול אימפריאלי באימפריה הרומית הקדושה (נתרם בשנת 1643). מותה של אורסולה הקדושה מאת פטר פאול רובנס במוזיאונים המלכותיים לאמנויות יפות של בלגיה החדר המוזהב החדר המוזהב בית המקהלה הבנוי בסגנון הגותי אתר האינטרנט הרשמי של בזיליקת אורסולה הקדושה מדיה וקבצים בנושא בזיליקת אורסולה הקדושה בוויקישיתוף Church of St. Ursula Sales Guide: St. Ursula, www.willkommeninkoeln.de (באנגלית) (ארכיון) St. Ursula, www.cologne-tourism.com
לטימריה אינדונזית

לטימריה אינדונזית (שם מדעי: Latimeria menadoensis) הוא מין דג מהסוג לטימריה השייך למחלקת בעלי סנפירים בשרניים. דג זה נחשב לנכחד אך התגלה בשנת 1997 וכיום מסווג מצבו כ"פגיע". כפי שמעיד שמו, מצוי דג זה בארכיפלג אינדונזיה. הפרט הראשון נמצא בשוק על האי סולאווסי. בעבר הלטימריה האינדונזית נחשבה לחלק מהמין לטימריה אפריקנית (Latimeria chalumnae) אך סווגה ב-2005 כמין עצמאי. אורכו של הלטימריה הגדולה ביותר שנמצאה הגיע ל-1.4 מטרים ומשקלה ל-29 ק"ג. ללטימריה סנפירים מגושמים וגדולים המזכירים רגליים, ראש גדול עם זימים בולטים ולסתות ענקיות. צבעה העיקרי הוא חום מנומר בכתום או שחור. היא נפוצה סביב שוניות באינדונזיה ויוצאת לחפש טרף בלילות. כמעט ולא נראו פרטים חיים שלה. מדיה וקבצים בנושא לטימריה אינדונזית בוויקישיתוף לטימריה אינדונזית, באתר ITIS (באנגלית) לטימריה אינדונזית, באתר NCBI (באנגלית) לטימריה אינדונזית, באתר האנציקלופדיה של החיים (באנגלית) לטימריה אינדונזית, באתר FishBase (באנגלית) לטימריה אינדונזית, באתר GBIF (באנגלית) לטימריה אינדונזית באתר הרשימה האדומה של IUCN Washingtonpost.com: Horizon Section, web.archive.org, ‏2005-09-16
פיל מרפי

פיליפ דנטון "פיל" מרפי (באנגלית: Philip Dunton "Phil" Murphy; נולד ב-16 באוגוסט 1957) הוא פוליטיקאי אמריקאי חבר המפלגה הדמוקרטית המכהן כמושל ניו ג'רזי מאז ינואר 2018. כיהן כשגריר ארצות הברית בגרמניה בשנים 2009–2013. לפני כן היה בכיר בחברת גולדמן זקס ושירת בה מ-1983 ועד 2006. היה מועמד המפלגה הדמוקרטית למושל מדינת ניו ג'רזי לקראת הבחירות בנובמבר 2017, והביס את המועמדת הרפובליקנית עם כ-56% מהקולות וירש את המושל הרפובליקני כריס כריסטי. ב-2 בנובמבר 2021 רץ לכהונה שנייה וניצח את יריבו ג'ק סיאטרלי עם 51.2 אחוז מהקולות. הניצחון בפער קטן של פיל מרפי היה הפתעה מכיוון שניו ג'רזי מדינה דמוקרטית. מרפי נולד במסצ'וסטס. הוא נשוי לתמי סניידר ואב לארבעה. הונו מוערך בעשרות מיליוני דולרים. מדיה וקבצים בנושא פיל מרפי בוויקישיתוף אתר האינטרנט הרשמי של פיל מרפי פיל מרפי, ברשת החברתית פייסבוק פיל מרפי, ברשת החברתית אקס (טוויטר) פיל מרפי, ברשת החברתית אינסטגרם פיל מרפי, סרטונים בערוץ היוטיוב פיל מרפי, באתר פליקר דפנה מאור, מושל ניו ג'רזי מחפש הזדמנויות בישראל: "מציעים מיקום פנטסטי וקהילה יהודית גדולה", באתר TheMarker‏, 21 באוקטובר 2018 ערך זה הוא קצרמר בנושא אישים ובנושא ארצות הברית. אתם מוזמנים לתרום לוויקיפדיה ולהרחיב אותו.
לטימריה אפריקנית

לטימריה אפריקנית (שם מדעי: Latimeria chalumnae) הוא מין דג עתיק השייך למחלקת בעלי סנפירים בשרניים, אחד משני המינים של הסוג לטימריה, יחד עם המין לטימריה אינדונזית. הלטימריה האפריקנית גדולה מקרובתה. אורכה של הלטימריה מגיע עד שני מטרים ומשקלה המקסימלי מגיע ל-80 ק"ג. הלטימריה היא דג בעל קרבה לדגי הריאות ולבעלי ארבע רגליים והסנפירים שלה בעלי זיזים דמויי רגליים. היא בעלת עור כחול ושחור המנומר בלבן. הזנב מגודל והראש והזימים בולטים. הלטימריה משריצה צאצאים חיים מביצים המופרות בגופה. הלטימריה נפוצה במערב האוקיינוס ההודי סביב חופי אפריקה מדרום אפריקה ועד לקניה וגם במדגסקר וארכיפלג קומורו. הם חיים בקרבה לחוף ונפוצים באוכלוסיות קטנות מאוד. דגים אלה נמצאים בסכנת הכחדה חמורה וככל הנראה נותרו מהם רק 500 פרטים. הם חיים בעומק הים, אך בקרבה למדפי היבשת. הלטימריות כמעט ולא נמצאו בטבע ולא ידוע עליהם הרבה, אך הם דומים למיני מאובנים מתקופת הפליסטוקן ולא השתנו כמעט, כך שהם מוגדרים כמאובנים חיים. מדיה וקבצים בנושא לטימריה אפריקנית בוויקישיתוף לטימריה אפריקנית, באתר ITIS (באנגלית) לטימריה אפריקנית, באתר NCBI (באנגלית) לטימריה אפריקנית, באתר Animal Diversity Web (באנגלית) לטימריה אפריקנית, באתר האנציקלופדיה של החיים (באנגלית) לטימריה אפריקנית, באתר FishBase (באנגלית) לטימריה אפריקנית, באתר GBIF (באנגלית) לטימריה אפריקנית באתר הרשימה האדומה של IUCN
דקר גוליית אטלנטי

דקר גוליית אטלנטי (שם מדעי: Epinephelus itajara) הוא מין דג עצום ממשפחת הדקריים הגדולה. הוא מצוי סביב שוניות אלמוגים באוקיינוס האטלנטי הטרופי. הוא נפוץ מפלורידה קיז, איי בהאמה, הקריביים ועד למרבית חופי צפון ברזיל. הוא נפוץ בעומק 5-50 מ' וקרוב לחופים. אורכו יכול לעלות על 2 מטר ומשקלו עד 360 ק"ג, אך נפוץ יותר במשקל 180 ק"ג. הדקר בעל לסת ענקית ובה שיניים חדות והוא יכול לפעור אותה כדי לבלוע את טרפו. הסנפירים גדולים ואולם הוא איטי יחסית ונוהג לארוב לטרף ולא לרדוף אחריו. צבעו כחול או אפור כהה מנומר בכתמים שחורים. חלק מהדקרים מחליפים את מינם בבגרותם. זהו טורף-על גדול היכול לטרוף יצורי ים קטנים יותר, כמו דגי גרם אחרים כולל דגי ברקודה, דיונונים, סרטנים, תמנונים, צבי ים צעירים ואפילו כרישים קטנים. הדקר יכול לפעור את לועו ולבלוע את טרפו במהירות. לעיתים הוא נוקט בקניבליזם. הדקרים עולים לעבר מים מליחים שונים, ביצות, שפכי נהר וביצות מנגרובים שונות כדי להשריץ צאצאים. מדיה וקבצים בנושא דקר גוליית אטלנטי בוויקישיתוף דקר גוליית אטלנטי, באתר ITIS (באנגלית) דקר גוליית אטלנטי, באתר NCBI (באנגלית) דקר גוליית אטלנטי, באתר Animal Diversity Web (באנגלית) דקר גוליית אטלנטי, בבסיס הנתונים ARKive (באנגלית) דקר גוליית אטלנטי, באתר FishBase (באנגלית) דקר גוליית אטלנטי, באתר GBIF (באנגלית) דקר גוליית אטלנטי, באתר אנציקלופדיה בריטניקה (באנגלית) דקר גוליית אטלנטי באתר הרשימה האדומה של IUCN
בראד ונסטרופ

בראד ונסטרופ (באנגלית: Brad Wenstrup; נולד ב-17 ביוני 1958) הא פוליטיקאי אמריקאי חבר המפלגה הרפובליקנית המכהן כנציג המחוז השני של אוהיו בבית הנבחרים של ארצות הברית. ונסטרופ נולד בשכונת הייד פארק בסינסינטי שבאוהיו. למד בתיכון סיינט זאוויר בעיר. ב-1980 סיים תואר ראשון בפסיכולוגיה באוניברסיטת סינסינטי וב-1985 סיים לימודי פודיאטריה במכללה לפודיאטריה ויליאם שול בשיקגו. לאחר הלימודים פתח קליניקה פרטית בסינסינטי ובהמשך הצטרף למרפאה האורתופדית וולינגטון בעיר. ונסטרופ התגייס ב-1998 לכוחות המילואים של צבא ארצות הברית ושירת כרופא, ב-2005 נקרא לשירות פעיל והוצב במשך 14 חודשים בעיראק שם שימש הרופא הראשי בכלא אבו גרייב. על שירותו עוטר בכוכב הארד ובאות השירות הקרבי. ב-2017 הועלה לדרגת קולונל ומונה למפקד גדוד הרפואה 7457. במסגרת שירות המילואים הוא משמש רופא במרכז הרפואי הצבאי הלאומי וולטר ריד. ב-2009 התמודד ללא הצלחה לראשות העיר סינסינטי. ב-2012 נבחר לנציג המחוז השני של אוהיו בבית הנבחרים של ארצות הברית והושבע לתפקידו בינואר 2013. מאז נבחר לשלוש תקופות כהונה נוספות. הוא מכהן כחבר בוועדה לענייני הכוחות המזוינים, בוועדה לענייני חיילים משוחררים, בה משמש יושב ראש תת-הוועדה לענייני בריאות, ובוועדה לענייני מודיעין. ביוני 2017 במהלך אימונים לקראת משחק הבייסבול המסורתי של חברי הקונגרס, נקלע עם עמיתיו לירי של מתנקש, והיה הראשון להעניק עזרה רפואית לסטיב סקאליס שנפצע מהירי. באפריל 2018 עוטר על פועלו במדליית החייל שהוענקה לו על ידי ראש מטה צבא ארצות הברית ומזכיר הצבא. ב-9 בנובמבר 2023, לקראת בחירות 2024, הכריז ונסטרופ על כוונתו לפרוש מבית הנבחרים האמריקאי. כהונתו עתידה להיחתם בראשית ינואר 2025. ונסטרופ נישא ב-2012 למוניקה והם הורים לבן. מדיה וקבצים בנושא בראד ונסטרופ בוויקישיתוף אתר האינטרנט הרשמי של בראד ונסטרופ בראד ונסטרופ, ברשת החברתית פייסבוק בראד ונסטרופ, ברשת החברתית אקס (טוויטר) בראד ונסטרופ, ברשת החברתית אינסטגרם בראד ונסטרופ, סרטונים בערוץ היוטיוב ביוגרפיה באתר בית הנבחרים של ארצות הברית בראד ונסטרופ, באתר המדריך הביוגרפי של הקונגרס של ארצות הברית (באנגלית) 5 things to know about Cincinnati's Brad Wenstrup, who helped treat fellow congressman after shooting, ‏cincinnati.com, ‏14 ביוני 2017 With House colleagues watching, U.S. Rep. Wenstrup receives military, קולומבוס דיספאץ', 4 במרץ 2017 Doctor First to Help at Shooting: 'I Felt Like I Was Back in Iraq', ‏military.com, ‏14 ביוני 2017 Army Reserve officer, congressional representative receives Soldier's Medal for heroism in attack, אתר צבא ארצות הברית, 26 באפריל 2018 טרה סוטר, Wenstrup announces he won’t run for reelection in 2024, באתר The Hill‏, 9 בנובמבר 2023 (באנגלית)
לודוויג השלישי, הנסיך הבוחר מפפאלץ

לודוויג השלישי, הנסיך הבוחר מפפאלץ (בגרמנית: Ludwig III. von der Pfalz; ‏23 בינואר 1378 - 30 בדצמבר 1436), היה הנסיך הבוחר מפפאלץ בין השנים 1410–1436. לודוויג נולד ב-23 בינואר 1378, לרופרכט מפפאלץ ולאליזבת מנירנברג (אנ'), בתם של פרידריך החמישי, רוזן העיר נירנברג ואליזבת ממייסן (אנ'). בעת מסעו של אביו באיטליה בשנת 1401, ניהל לודוויג את ענייני הנסיכות. בשנת 1410 מת אביו רופרכט, מלך גרמניה, ולפני מותו חילק את נחלותיו בין בניו: לודוויג קיבל את נסיכות הבוחר מפפאלץ,יוהאן, רוזן פפאלץ-נוימרקט (אנ') קיבל את רוזנות פפאלץ-נוימרקט (אנ'), שטפן קיבל את רוזנות פפאלץ-זימרן ואוטו הראשון, רוזן פפאלץ-מוסבאך (אנ') קיבל את רוזנות פפאלץ-מוסבאך (אנ'). לודוויג היה דתי מאוד, והיה הפטרון של אוניברסיטת היידלברג. לודוויג היה מחברי האגודה התוכית נגד לודוויג השביעי, דוכס בוואריה, ואף היה ממקימי ליגת קונסטנץ. לודוויג כיהן כמשנה לזיגיסמונד, קיסר האימפריה הרומית הקדושה, ואף סייע לארגן את מועצת קונסטנץ. במהלך המועצה ארגן לודוויג את המשפטים של יאן הוס והירונימוס מפראג (אנ'), ואף היה אחראי על הריגתו של יאן הוס, וכן היה ממונה על הדחת האנטי-אפיפיור יוחנן העשרים ושלושה. לאחר מות בנו הבכור רופרכט בשנת 1426, עלה לודוויג לארץ הקודש, משם חזר חולה מאוד. בשנת 1435 התעוור לודוויג, והשלטון עבר לידי אשתו והמועצה המלכותית. ב-30 בדצמבר 1436 מת לודוויג בהיידלברג, ובנו לודוויג הרביעי, הנסיך הבוחר מפפאלץ עלה לשלטון במקומו. ב-6 ביולי 1402 התחתן לודוויג עם בלאנש מאנגליה, בתם של הנרי הרביעי, מלך אנגליה ואליזבת ממייסן, ממנה נולד לו בן אחד: רופרכט מפפאלץ (1406–1426) ב-30 בנובמבר 1417 התחתן לודוויג עם מתילדה מסבויה, בתם של אמדאו, נסיך אכאיה וקתרין מז'נבה, ממנה נולדו לו 5 ילדים: מכטילד מפפאלץ (1419–1482), התחתנה עם לודוויג הראשון, רוזן וירטמברג, ולאחריו התחתנה עם אלברכט השישי, ארכידוכס אוסטריה לודוויג הרביעי, הנסיך הבוחר מפפאלץ (1424–1449) פרידריך הראשון, הנסיך הבוחר מפפאלץ (1425–1476) רופרכט מפפאלץ, ארכיבישוף קלן (1427–1480) מרגרטה מפפאלץ (1428–1466) מדיה וקבצים בנושא לודוויג השלישי, הנסיך הבוחר מפפאלץ בוויקישיתוף לודוויג השלישי, הנסיך הבוחר מפפאלץ (בגרמנית) לודוויג השלישי, הנסיך הבוחר מפפאלץ, באתר "Find a Grave" (באנגלית)
אדולף, רוזן הפלטינט שעל הריין

אדולף, רוזן הפלטינט שעל הריין (בגרמנית: Adolf, von der Pfalz; ‏27 בספטמבר 1300 - 29 בינואר 1327), היה רוזן הפלטינט שעל הריין בין השנים 1319–1327. אדולף נולד בוולפראטסהאוזן, לרודולף הראשון, דוכס בוואריה ולמכטילד מנסאו, בתם של אדולף, מלך גרמניה ואימאגינה מאיזנבורג-לימבורג. בילדותו נאבקו אביו ודודו לודוויג הרביעי, קיסר האימפריה הרומית הקדושה על הירושה, ובשנת 1317 ויתר אביו על נחלותיו לדודו לודוויג הרביעי ועבר להתגורר באנגליה, שם מת בשנת 1319. לאחר מות אביו הועמד לאדולף ואחיו האפוטרופוס יוהאן פון נסאו, שהיה תומך של בית הבסבורג. בשנת 1322 הסתיימה המלחמה בין האחים ללודוויג הרביעי, ולאחר מות אמם מכטילד מנסאו בשנת 1323 אף חלה התקרבות ביניהם. ב-29 בינואר 1327 מת אדולף בנוישטאדט אן דר ויינשטראסה, ובשנת 1329 חתם לודוויג הרביעי, קיסר האימפריה הרומית הקדושה יחד עם אחיו רודולף השני ורופרכט הראשון ואחיינו רופרכט השני על אמנת פאביה, ולפיה הם קיבלו את רוזנות הפלטינט שעל הריין, ואילו לודוויג נשאר עם דוכסות בוואריה. בשנת 1320 התחתן אדולף עם אירמנגארד מאטינגן, בתם של לודוויג השישי, רוזן אטינגן ואגנס מווירטמברג, ממנה נולדו לו 4 ילדים: רופרכט השני, הנסיך הבוחר מפפאלץ (1325–1398) אדולף פרידריך בת, התחתנה עם מיינהארד הראשון, רוזן אורטנבורג אדולף, רוזן הפלטינט שעל הריין
לודוויג הרביעי, הנסיך הבוחר מפפאלץ

לודוויג הרביעי, הנסיך הבוחר מפפאלץ (בגרמנית: Ludwig IV. von der Pfalz; ‏1 בינואר 1424 - 13 באוגוסט 1449), היה הנסיך הבוחר מפפאלץ בין השנים 1436–1449. לודוויג נולד ב-1 בינואר 1424, ללודוויג מפפאלץ ולמתילדה מסבויה, בתם של אמדאו, נסיך אכאיה וקתרין מז'נבה. בעת מסעו של אביו באיטליה בשנת 1401, ניהל לודוויג את ענייני הנסיכות. בשנת 1436 מת אביו לודוויג השלישי, הנסיך הבוחר מפפאלץ, ולודוויג עלה לשלטון במקומו. מכיוון שהיה קטין שלט בשמו כעוצר דודו אוטו הראשון, רוזן פפאלץ-מוסבאך עד לשנת 1442. בשנת 1444 הגן לודוויג על הקיסרות, מפני התקפות הארמניאקים. בשנת 1445 התחתן לודוויג עם מרגריטה מסבויה, בתם של אמדאו השמיני, דוכס סבויה ומארי מבורגונדי, דוכסית סבויה, ואלמנתו של לואיג'י השלישי, מלך נאפולי, ממנה נולד לו בן אחד - פיליפ, הנסיך הבוחר מפפאלץ. ב-13 באוגוסט 1449 מת לודוויג בוורמס, ואחיו פרידריך הראשון, הנסיך הבוחר מפפאלץ עלה לשלטון במקומו, בתחילה כעוצר לבנו פיליפ, אולם עד מהרה נטל את השלטון לעצמו. מדיה וקבצים בנושא לודוויג הרביעי, הנסיך הבוחר מפפאלץ בוויקישיתוף לודוויג הרביעי, הנסיך הבוחר מפפאלץ (בגרמנית) לודוויג הרביעי, הנסיך הבוחר מפפאלץ, באתר "Find a Grave" (באנגלית)
בחירות 2018

האם התכוונתם ל... בחירות פרלמנטריות ונשיאותיות ב-2018 איטליה הבחירות הכלליות באיטליה, 2018 ארצות הברית הבחירות בארצות הברית (2018) הבחירות לסנאט של ארצות הברית (2018) טורקיה הבחירות לפרלמנט ולנשיאות טורקיה (2018) ישראל הבחירות לרשויות המקומיות בישראל (2018) מצרים הבחירות לנשיאות מצרים (2018) עיראק הבחירות הפרלמנטריות בעיראק (2018) רוסיה הבחירות לנשיאות רוסיה 2018 הבחירות לראשות עיריית מוסקבה (2018) שוודיה הבחירות הכלליות בשוודיה 2018
בחירות 2007

האם התכוונתם ל... בחירות 2007 לנשיאות ישראל הבחירות הפרלמנטריות באסטוניה 2007 הבחירות הפרלמנטריות ברוסיה 2007 הבחירות לנשיאות צרפת 2007
פלטפורמה

האם התכוונתם ל... פלטפורמה (קרון) – קרון רכבת שטוח חסר דפנות, המשמש לרוב לתובלה (כולל תובלה צבאית) נעלי פלטפורמה – סוג של נעליים בעלות סוליות ועקבים עבים במיוחד משחק פלטפורמה – סוג של משחק וידאו פלטפורמה / משטח יבשתי – סוג של חבל גאולוגי פלטפורמת מחשוב – מערכת המורכבת מסוג של ארכיטקטורת חומרה ביחד עם תשתית תוכנה
טים סקולד

טים סקולד (נולד ב-14 בדצמבר 1966 בשוודיה) הוא הבסיסט והגיטריסט של להקת המטאל אלטרנטיבי מרילין מנסון. סקולד היה סולן בלהקת Shotgun Messiah ולאחר שעבר לנגן בסגנון אלקטרוני יותר, הצטרף ללהקות האינדסטריאל מטאל KMFDM ו-MDFMK. הוא הוציא אלבום סולו בשם Skold ב-1996. הוא הצטרף ללהקת מרילין מנסון ב-2003 כשהחליף את טוויגי רמירז. מדיה וקבצים בנושא טים סקולד בוויקישיתוף אתר האינטרנט הרשמי של טים סקולד טים סקולד, ברשת החברתית פייסבוק טים סקולד, ברשת החברתית אקס (טוויטר) טים סקולד, ברשת החברתית אינסטגרם טים סקולד, במסד הנתונים הקולנועיים IMDb (באנגלית) טים סקולד, באתר סאונדקלאוד (באנגלית) טים סקולד, באתר Last.fm (באנגלית) טים סקולד, באתר AllMusic (באנגלית) טים סקולד, באתר MusicBrainz (באנגלית) טים סקולד, אמן באתר Encyclopedia Metallum (באנגלית) טים סקולד, באתר Discogs (באנגלית) טים סקולד, באתר Songkick (באנגלית) טים סקולד, באתר Genius טים סקולד, באתר SecondHandSongs
גאטאן וארן

גאטאן אנטוני וארן (בצרפתית: Gaëtan Antony Varenne; נולד ב-24 ביוני 1990 בלה פוי-אן-ולה שבצרפת) הוא כדורגלן עבר צרפתי-ישראלי ששיחק בעמדת החלוץ. וארן החל את דרכו בספורט כטניסאי, אך פרש כשהחל לשחק כדורגל כילד במועדון המקומי של עיר הולדתו לה פוי-אן-ולה. כשהיה בן 14 הצטרף למחלקת הנוער של מונטפרנדיס ובגיל 18 הצטרף לקבוצת הנוער של קלרמון פוט 63, ששיחקה בליגה השנייה בצרפת. בשנת 2009 הצטרף לקבוצת קורנון מהליגה הרביעית בצרפת, שם כיכב במדי הקבוצה וכבש 28 שערים ב-23 הופעות בלבד. ב-2012 הגיע בהעברה חופשית לקבוצת בסטיה מליגת העל הצרפתית, אך שותף רק בשני משחקי גביע ושיחק בעיקר בקבוצת המילואים של המועדון, ובספטמבר 2013 שוחרר מהמועדון. בפברואר 2014 חתם במועדון ספורט אשדוד מליגת העל, וכבר בהופעת הבכורה שלו כבש שער בניצחון 2–0 על מכבי פתח תקווה. את עונת 2013/2014 סיים עם שער אחד בשמונה משחקים, ובעונה שלאחר מכן שיחק במכבי יבנה מהליגה הלאומית, במדיה כבש ארבעה שערים ב-22 הופעות. בקיץ 2015 חתם וארן לשנתיים בקבוצת הפועל ירושלים מהליגה הלאומית. בעונתו הראשונה בקבוצה כבש תשעה שערים, ובעונתו השנייה כבש 13 שערים אך הקבוצה ירדה לליגה א'. ב-14 ביוני 2017 חתם וארן בבית"ר ירושלים לעונה אחת עם אופציה לעונה נוספת. ב-2 ביולי 2017 ערך את הופעת הבכורה שלו במועדון, כאשר נכנס כמחליף בניצחון 3–0 על ואשאש ההונגרית במסגרת מוקדמות הליגה האירופית, ובמשחק זה כבש את שער הבכורה שלו במועדון. בעונת 2017/2018, כבש וארן 16 שערים בכל המסגרות במדי בית"ר ונבחר לתגלית העונה. בספטמבר 2019 כבש וארן את השער הראשון בגמר גביע הטוטו נגד מכבי תל אביב והיה שותף לזכיית הקבוצה בתואר. ב-6 בפברואר 2020 חתם לעונה וחצי בהפועל באר שבע. ב-28 ביוני 2021 חתם לעונה אחת בבני סכנין, אך נפצע ונעדר לאורך כל העונה. ב-26 ביוני 2023 פרש ממשחק פעיל. לוארן יש תואר אקדמי בגאוגרפיה מאוניברסיטה בצרפת. וארן עלה לישראל וקיבל אזרחות ישראלית עקב חוק השבות והיותו יהודי.[דרוש מקור] בית"ר ירושלים גביע הטוטו: 2019/2020 הפועל באר שבע גביע המדינה: 2019/2020 מדיה וקבצים בנושא גאטאן וארן בוויקישיתוף גאטאן וארן, באתר ההתאחדות לכדורגל בישראל גאטאן וארן, באתר Transfermarkt גאטאן וארן, באתר Soccerway גאטאן וארן, באתר WorldFootball.net גאטאן וארן, באתר FootballDatabase.eu כשנשאל וארן בנוגע לשמו, הסביר: ”השם שלי הוא גאטאן וארן. אנתוני זה השם השני שלי, אבל כאן יותר קל לאנשים להגיד אנתוני וזה בסדר”. ראו: בית"ר ירושלים: וארן גנב את ההצגה: "יש לי עוד הרבה עבודה", באתר וואלה, 31 ביולי 2017 גיא בן זיו, ‏אנתוני וארן חתם בבית"ר לעונה אחת עם אופציה, באתר ONE‏, 14 ביוני 2017 מערכת ONE, ‏וארן נבחר לתגלית העונה, שטקוס שוער העונה, באתר ONE‏, 16 במאי 2018 מוטי פשכצקי, גיל לוין, ‏רשמית: וארן חתם בב"ש, גם גאנם צפוי להצטרף היום, באתר ערוץ הספורט, 6 בפברואר 2020 מיכאל וייסרמן, ‏‏המחליף של אוסאמה חלאילה: אנתוני וארן חתם בבני סכנין, באתר ספורט1, 28 ביוני 2021 יגאל גולדשטיין, ‏"עברתי שיקום וניתוח, כלום לא עזר": אנטוני וארן פורש מכדורגל, באתר ערוץ הספורט, 27 ביוני 2023 מהיר ועצבני: אחד על אחד עם אנתוני וראן, ריאיון עם וארן באתר הרשמי של בית"ר ירושלים, רועי נעים, 27 באוגוסט 2017